જામનગરમાં વોર્ડ નં.6ના આવેલા વિસ્તારમાં પ્રાથમિક સુવિધાઓ આપવા માંગ - Daily Gujarati News
ગટર, સફાઇ, પાણીના પ્રશ્ર્ને જામ્યુકોના કમિશ્નરને લત્તાવાસીઓએ પાઠવ્યું આવેદનપત્ર
જામનગર:-જામનગરના ગણપતનગર, નિલકમલ સોસાયટી પાછળના વિસ્તારમાં સફાઇ થતી ન હોય, ગંદકી વગેરેને લઇને આ વિસ્તારના લોકોએ મહાનગરપાલિકાના કમિશ્નરને રજૂઆત કરી આ અંગે તાત્કાલિક યોગ્ય કરવા માંગ કરી હતી.
જામનગરમાં ગણપતનગર, નિલકમલ સોસાયટી પાછળ દશામાંના મંદિર સામે આવેલા વિસ્તારમાં છેલ્લા કેટલાક સમયથી સફાઇ થતી ન હોવાનાં કારણે ગંદકીનું પ્રમાણ વધ્યું છે અને સ્વાઇન ફલૂ જેવા રોગોનો ઉપદ્રવ વધ્યો છે. તેમજ લોકોના આરોગ્ય જોખમાયા છે.
આ ઉપરાંત અહિં ભુગર્ભ ગટરનું કામ કરવામાં આવ્યું નથી, ગટરની કોઇ સુવિધા ન હોવાથી ગંદા પાણીનો નિકાલ થતો નથી. જયારે પાણીની મુખ્ય લાઇનો આવી ગઇ હોવા છતાં નળ કનેકશન સુવિધા શરૂ કરાઇ નથી. જેવી પ્રાથમિક સુવિધાઓ મળતી ન હોય આ વિસ્તારના લોકોએ જામ્યુકોના કમિશ્નરને આવેદનપત્ર પાઠવી તાત્કાલિક યોગ્ય કરવા માંગ કરી હતી.